АҞӘА, абҵара 18 - Sputnik. Атроллеибусқәа рмаршрут "Алашарбага-Тҳәыбын" аамҭала иаанкылоуп афымцалашара дырцәонаҵы. Абри атәы аанацҳауеит аҳҭнықалақь асаит.
Атроллеибустә парк адиректор Тимур Амҷба ишиҳәо ала ари ахырхарҭала аус рулоит автобусқәеи амаршрут таксиқәеи.
Убри аан ақалақьтә троллеибустә маршрутқәа русура шыҟац иааныжьуп: №1 "Араион ҿыц-Аџьармыкьа"; №3 "Ажәытә ҳабла-Аџьармыкьа". Урҭ атроллеибустә парк астанциа маҷ иадҳәалахеит.
АУН "Амшынеиқәафымцамч" адҵа инақәыршәаны абҵара 15 раахыс аамҭа-аамҭалатәи афымцарцәарақәа мҩаԥысуеит, иалагалоуп аграфик.
Иара убас шәаԥхьар ҟалоит:
- Уахыки-ҽнаки рыла хынтә: афымцалашара арцәара аграфик